 Mwenyekiti wa Yanga, Dk Mshindo Msolla ametangaza rasmi kuwa klabu hiyo imeachana na kocha Mwinyi Zahera pamoja na benchi lote la ufundi.Msolla amebainisha kuwa katibu mkuu wa zamani wa klabu hiyo, Charles Mkwasa mdiye atakuwa kocha wa muda huku mipango ya kumpata kocha wa kudumu ikifanyika.Klabu hiyo iliyotolewa kwa jumla ya mabao 5-1 kwenye michuano ya Kombe la Shirikisho (CAF) mwishoni mwa juma na Pyramids ya Misri, inatarajiwa kuondoka kesho kwenda Mtwara kuvaana na Ndanda."Kikubwa ni kwamba tumefikia maamuzi kama kamati ya utendaji kuachana na bechi la ufundi la Yanga…. tumeachana na kocha mkuu na bechi lake kuanzia meneja mpaka mlinzi. Tumeamua kuanza upya tulikuwa na kikao na waalimu walioondoka.“Ni kweli maboresho ya timu hayaendani kutokana na kumuondoa mwalimu kuna kamati ya ufundi itafuatilia mwenendo wa timu juu ya wachezaji waliobakia hivyo kwenye dirisha dogo wataondoka baadhi ya wachezaji.”